Snem Slovenskej krajiny (1938 – 1939)

Snem Slovenskej krajiny bol zákonodarný orgán Slovenskej krajiny, ktorý vznikol na základe ústavného zákona č. 299/1938 Sb. o autonómii Slovenskej krajiny z 22. novembra 1938 a existoval do 14. marca 1939, kedy jeho poslanci odhlasovali vznik samostatného štátu a v rovnakom zložení pokračoval vo svojej činnosti aj po vzniku Slovenského štátu.

Pôsobenie snemu
Snem Slovenskej krajiny reálne pôsobil a zasadal veľmi krátko, len od 18. januára 1939, kedy novozvolení poslanci zložili sľub, do 14. marca 1939, kedy poslanci odhlasovali vznik Slovenského štátu. Počas tohto obdobia sa uskutočnili len tri schôdze (18. januára, 21. februára a 14. marca 1939).

Zloženie snemu
Vo voľbách, ktoré sa konali 18. decembra 1938, bolo zvolených 63 poslancov jednotnej kandidátky HSĽS-SSNJ (v zmysle zákona o autonómii strana mala dostať jeden mandát na 20 000 hlasov, jednotná kandidátka obdržala 1 263 tisíc hlasov, čo pri prepočte predstavovalo 63 mandátov). Zo 63 poslancov bolo 47 (74,6%) takých, ktorí pôvodne pochádzali z HSĽS, 4 (6,3%) poslanci pochádzali z bývalej agrárnej strany (Republikánska strana poľnohospodárskeho a maloroľníckeho ľudu). Po jednom mandáte mali zástupcovia bývalej Slovenskej národnej strany, Československej strany ľudovej, Česko-slovenskej strany národno-socialistickej, Československej živnostensko-obchodníckej strany stredostavovskej a Česko-slovenskej národnej demokracie. 2 mandáty obsadili zástupcovia Karpatonemeckej strany, resp. Nemeckej strany, 1 mandát získal zástupca Maďarskej strany na Slovensku a 2 mandáty predstavitelia Karpatských Ukrajincov. 2 zvolení poslanci boli bez predchádzajúcej politickej príslušnosti. Z profesijného hľadiska bolo 13 poslancov, ktorí pôvodne  pracovali v školstve, viacero úradníkov, resp. štátnych zamestnancov a právnikov, až 12 kňazov (z toho jeden gréckokatolícky) a niekoľko roľníkov, statkárov a robotníkov, ako aj jeden lekár a zverolekár. Najstarším poslancom bol Jozef Šrobár (brat Vavra Šrobára), ktorý v čase existencie autonómneho snemu (január - marec 1939) mal 65 rokov a najmladším bol Ján Mora, ktorý mal 30 rokov. 14. marca 1939 sa stal poslancom Vojtech Tvrdý, ktorý nastúpil na uprázdnený mandát po poslancovi Ferdinandovi Klindovi, ktorý ešte vo februári toho roku na svoj post rezignoval.

Ustanovujúca schôdza
Ustanovujúca schôdza parlamentu sa konala 18. januára 1939 v slávnostne vyzdobenej aule Univerzity Komenského v Bratislave. Zúčastnilo sa jej viacero významných osobností politického, náboženského a kultúrneho života. Ústrednú vládu reprezentovali premiér Rudolf Beran a ministri Jan Syrový a Karol Sidor, podpredseda československého parlamentu Václav Košek, predseda senátu František Soukup, podpredseda senátu Mořic Hruban a zástupca Podkarpatskej Rusi Julij Braščajko. Rokovanie otvoril podpredseda HSĽS Jozef Buday, následne všetci poslanci zložili sľub (nemeckí, maďarskí a rusínski poslanci skladali sľub vo svojom materskom jazyku) do rúk predsedu autonómnej vlády Slovenskej krajiny Jozefa Tisa (ten neskôr zložil sľub do rúk predsedu snemu). Za predsedu parlamentu bol zvolený Martin Sokol a za podpredsedov Karol Mederly a Július Stano (všetci z HSĽS). Na tejto schôdzi sa ešte zriadili snemové výbory: iniciatívny, ústavnoprávny, rozpočtový a imunitný.

 Zoznam poslancov Snemu Slovenskej krajiny 
+poslanecpovolaniebydliskovek 
v deň voliebnárodnosťpôvodná stranaŠtefan BeniakroľníkRybany40slovenskáHSĽSVincent BolečekkňazNemčiňany45slovenskáHSĽSJozef BudaykanonikNitra61slovenskáHSĽSPavol Čarnogurskýodbor. prednosta pri mini. školstvaVajnory30slovenskáHSĽSRudolf Čavojskýhl. tajomník odbor. org. robot.Bratislava37slovenskáHSĽS Matúš ČernákministerBratislava35slovenskáHSĽSKonštantín Čulenželeznič. úradník, spisovateľBratislava34slovenskáHSĽSŠtefan Danihelroľník, predseda Zemedel. radySološnica53slovenskáHSĽSJozef Drobnýpoštový riaditeľ, predseda Spolku slov. poštárovBratislava41slovenskáHSĽSFerdinand ĎurčanskýministerBratislava32slovenskáHSĽSJános EsterházystatkárVeľké Zálužie37maďarskáKK-SSJán FerenčíkkňazRužomberok50slovenskáHSĽSEugen Filkornriaditeľ internátu SvoradovBratislava57slovenskáHSĽSPavol FlorekprofesorTurčiansky Sv. Martin43slovenskáHSĽSGejza Fritzhlavný súdny radcaSolivar pri Prešove58slovenskáHSĽSTido J. Gašparodborný radca, spisovateľBratislava45slovenskáČSLAndrej Germuškariaditeľ učiteľ. ústavuPrešov36slovenskáHSĽSAnton Hanckopredseda Združenia slov. odbor. org.Žilina55slovenskáHSĽSŠtefan Haššíktajomník stranyMichalovce40slovenskáHSĽSJán Hollýústredný tajomníkBratislava37slovenskáHSĽSVojtech Horákškolský inšpektorVajnory44slovenskáHSĽSGejza Horňákgrékokat. spráca - učiteľStarina46rusínskaRSZMLKoloman Hornišštátny učiteľKysucké Nové Mesto38slovenskáHSĽSFrantišek Hrušovskýriaditeľ gymnáziaKláštor pod Znievom35slovenskáHSĽSAnton HudecadvokátTrenčín36slovenskáHSĽSVojtech Husáreksprávca - učiteľBratislava51slovenskáRSZMLMatej Huťkaverejný notárMichalovce34slovenskáHSĽSFranz Karmasinštátny sekretár nemec. menšinyBratislava37nemeckáKdPFerdinand Klindaodbor. prednosta na min. hospodárstvaBratislava34slovenská -Karol Körperkanonik, prednosta kult. odboru pri min. školstvaBratislava44slovenskáHSĽSJán Líškagenerálny tajomník obchodnej komoryBratislava43slovenskáČSŽOSSEmil Boleslav LukáčprofesorBratislava38slovenskáČNSJúlius Magúthvedúci notárSpišské Podhradie38slovenskáHSĽSAlexander Machšéf úradu propagandyBratislava36slovenskáHSĽSKarol Mederlyhlavný radcaBratislava51slovenskáHSĽSGejza MedrickýredaktorBratislava37slovenskáHSĽSFerdinand Mondoksprávca farySenica35slovenskáHSĽSJán Moraústredný tajomník robotn. organizácieBratislava30slovenskáHSĽSVladimír Moravčíkšéfredaktor Slov. denníkuBratislava30slovenskáRSZMLMartin MorháčobchodníkBreznička nad Ipľom36slovenskáHSĽSPavol Opluštilriaditeľ bitúnkuBratislava43slovenskáHSĽSJán Petrovičriaditeľ Sloven. pokladniceBratislava45slovenskáRSZMLVojtech Plechlodekan - kňazDolné Dubové61slovenskáHSĽSŠtefan PolyákstatkárZáblatie56slovenskáHSĽSMikuláš PružinskýstatkárMitošiny52slovenskáHSĽSGejza Rehákriaditeľ štátnej nemocniceBratislava57slovenskáČNDRudolf Schwarzsprávca - učiteľ, legionárBanská Bystrica56slovenskáHSĽSKarol SidorministerBratislava37slovenskáHSĽSJozef Sivákškolský inšpektorPrievidza52slovenská HSĽSFrantišek Slameňrobotník, predseda odbor. org.Horná Lehota42slovenskáHSĽSMartin Sokolgen. tajomník stranyBratislava37slovenská HSĽSJúlius Stanovládny tajomníkBratislava38slovenskáHSĽSJosef SteinhüblfarárSklené36nemeckáKdPŠtefan Suroviakpredseda Zväzu slov. železničiarovŽilina46slovenskáHSĽSAnton ŠalátprofesorHájniky46slovenskáHSĽSAnton Šimkogrékokat. farárVyšná Oľka47rusínska -Jozef ŠrobárkanonikBratislava65slovenskáHSĽSPavol TeplanskýministerSuchá nad Parnou52slovenskáRSZMLJozef Tisopredseda slovenskej vládyBánovce nad Bebravou51slovenskáHSĽSTeodor TurčekroľníkNedanovce40slovenskáHSĽSJán Vančoroľník, legionárPlavnica48slovenskáRSZMLMiloš VančoministerTurčiansky Sv. Martin54slovenskáSNSPeter Zaťkogen. taj. Ústr. združenia slov. priemysluBratislava35slovenská -

Referencie

Kategória:Zákonodarné zbory na Slovensku
Kategória:Dejiny Slovenska